РЕПУБЛИКА СРПСКА

ОПШТИНА УГЉЕВИК

НАЧЕЛНИК ОПШТИНЕ

Број: 02/7-404-50/22

Датум, 06.04.2022. године

На основу одредбе члана 82. став 3. Закона о локалној самоуправи („Службени гласник Републике Српске“, број 97/16), члана 70. а у вези са чланом 33. и 34. Закона о јавним набавкама БиХ („Службени гласник БиХ“, број 39/14), и приједлога Конкурсне комисије, Начелник општине Угљевик, доноси следећу

*О Д Л У К У*

*о избору најбољег идејног рјешења*

Члан 1.

У спроведеном конкурсу за избор најбољег идејног рјешења за изградњу Музејског комплекса родне куће Филипа Вишњића са пратећим објектима у МЗ Горња Трнова изабрано је понуђено идејно рјешење учесника конкурса/групе понуђача „Енергопројект“ д.о.о. Бијељина и „Атриус пројект“ д.о.о. Живинице чији је представник „Енергопројект“ д.о.о. Бијељина за понуђену цијену услуга израде главног пројекта у износу од 20.000,00 КМ без ПДВ-а, као економски најповољнију понуду.

Након успјешно проведеног конкурса, са побједником конкурса, провешће се преговарачки поступак без објаве обавјештења о набавци, у складу са одредбом члана 23. став 1. тачка а) Закона о јавним набавкама БиХ (Службени гласник БиХ, број 39/14) /даље у тексту: ЗЈН БиХ/.

 Члан 2.

Ова одлука ће се објавити на веб страници уговорног органа [www.опстинаугљевик.нет](http://www.opstinaugljevik.net). истовремено с упућивањем учеснику који је учествовао у поступку набавке, у складу са одредбом члана 70. став 6. ЗЈН-а БиХ.

 О б р а з л о ж е њ е

Јавна набавка је спроведена путем Конкурса за израду идејног рјешења за изградњу Музејског комплекса родне куће Филипа Вишњића са пратећим објектима у МЗ Горња Трнова, а на основу Одлуке о покретању поступка јавне набавке број: 02/7-404-50/22 од 15.03.2022. године.

Обавјештење о набавци број 894-6-2-21-3-26/22 објављено је дана 17.03.2022. године на Порталу јавних набавки.

Процјењена вриједност набавке износи 20.000,00 КМ без зарачунатог ПДВ-а.

Конкурсна комисија је именована Рјешењем број: 02/7-404-50/22 од 17.03.2022. године Република Српска Општина Угљевик Начелник општине.

До краја рока за доставу понуда достављена је једна понуда. Понуда означена идентификационом шифром „МД 0811“ је анонимна и запримљена је дана 04.04.2022. године под бројем: 02/7-Понуда-109/22 у 09 часова и 50 минута.

Конкурсна комисија се састала дана 04.04.2022. године када је приступила отварању пристигле понуде приликом чега је утврђено да се у понуди налазе двије затворене коверте и то:

-„Конкурсни рад“ са ознаком идентификационе шифре у горњем десном углу;

- „Аутор“ са ознаком идентификационе шифре у горњем десном углу;

Комисија је отворила коверту са ознаком „Конкурсни рад“ и утврдила да се иста састоји од писменог и електронског Текстуалног образложења са понуђеном цијеном услуга израде главног пројекта и понуђеним роком за извршење услуга израде главног пројекта и Графичких прилога са: Ситуацијом постојећег стања; Ситуацијом планираног стања; Основе фасаде и 3Д приказа. Даље је утврђено да је цјелокупна документација достављена у по два примјерка у писменој форми и у једном примјерку у електронској форми а како је то захтјевано одредбом тачке 5. Подаци о понуди идејног рјешења подтачка 5.1. Садржај и начин припреме идејног рјешења Конкурсне документације број 02/7-404-50/22 од 17.03.2022. године.

 Приложена коверта „Аутор“ са ознаком шифре на спољашњој страни и назнаком „Аутор“ је предата Одсјеку за јавне набавке, инвестиције и надзор на даље поступање.

Комисија је констатовала да због чињенице да постоји само једна пријава на конкурс не постоје услови да се изврши оцјењивање и рангирање на основу критеријума за оцјењивање утврђених конкурсном документацијом и да комисија може само дати своје мишљење у односу на достављену понуду овог једног понуђача.

Комисија се сложила да концептуални приказ идејног рјешења са цјелокупно достављеном докуменацијом у писаној и електронској форми, односно са текстуалним образложењем и графичким прилозима, те понуђеном цијеном услуга за израду главног пројекта и понуђеним роком за извршење услуга израде главног пројекта, задовољава прописане критеријуме и то:

• Понуђена цијена услуга израде главног пројекта за изградњу Музејског комплекса родне куће Филипа Вишњића са пратећим објектима у МЗ Горња Трнова – максимално 20 пондерисаних бодова;

• Понуђени рок за извршење услуга израде главног пројекта за изградњу Музејског комплекса родне куће Филипа Вишњића са пратећим објектима у МЗ Горња Трнова – максимално 20 пондерисаних бодова;

• Просторна усклађеност са постојећим амбијентом,функционалност комплетног идејног рјешења са свим садржајним елементима, симболички елементи и усклађеност формално – естетских параметара са значењем музејског комплекса и иновативност која је усклађена са пројектним задатком – максимално 60 пондерисаних бодова;

а који представљају критеријуме за избор најбољег идејног рјешења за изградњу Музејског комплекса родне куће Филипа Вишњића са пратећим објектима у МЗ Горња Трнова, а све у складу са задатком конкурса из конкурсне документације.

Комисија је на основу свега предње наведеног закључила да предметна понуда испуњава све пропозиције конкурса. Комисија је Одсјеку за јавне набавке, инвестиције и надзор уговорног органа доставила на даље поступање предметну документацију.

Увидом у садржај документације из коверте „Аутор“ утврђено је да је предметни учесник/понуђач који је доставио понуђено идејно рјешење група понуђача „Енергопројект“ д.о.о. Бијељина и „Атриус пројект“ д.о.о. Живинице чији је представник „Енергопројект“ д.о.о. Бијељина. Увидом у приложену документцију утврђено је да одабрана група понуђача испуњава све квалификационе услове тражене конкурсном документацијом.

Ова понуда је прихватљива, уједно најповољнија и достављени су сви тражени докази како је захтјевано Конкурсном документацијом.

Уговорни орган је у цјелости прихватио приједлог Комисије и понуђено идејно рјешење групе понуђача „Енергопројект“ д.о.о. Бијељина и „Атриус пројект“ д.о.о. Живинице чији је представник „Енергопројект“ д.о.о. Бијељина изабрао као најбоље, па је према томе одлучено као у члану 1. ове Одлуке.

**ПРАВНА ПОУКА:**

Против ове одлуке може се код Канцеларије за разматрање жалби БиХ, филијала Бања Лука, изјавити жалба најкасније у року од 10 (десет) дана од дана пријема ове одлуке. Жалба се подноси путем овог уговорног органа у довољном броју примјерака, а који не може бити мањи од три, како би могла бити уручена изабраном понуђачу, као и другим странкама у поступку, директно на протокол уговорног органа у шалтер сали Општинске управе Општине Угљевик или препорученом пошиљком.

У прилогу ове одлуке достављамо:

- Записник са отварања понуда;

- Записник о прегледу и оцјени понуда;

Обрађивач:

\_\_\_\_\_\_\_\_\_\_\_\_\_\_\_\_\_\_

Одсјек за јавне набавке,

 инвестиције и надзор НАЧЕЛНИК ОПШТИНЕ

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 Василије Перић, дипл.ецц.

 Достављено:

 1.учесницима у поступку,

 2.у спис и

 3.Одсјеку за послове скупштине и људске ресурсе на објаву